projecte-aina/catalan_government_crawling huggingface dataset:
El cribratge que es realitza durant tres dies a la capital del Baix Camp vol testar 3.000 persones d'entre 20 i 50 anys dels barris de la Sardana, Monestirs i Pastoreta
La consellera de Salut avui a Reus
La consellera de Salut ha visitat avui els punts de cribratge extensiu que es realitzen a Reus al CUAP Sant Pere i a l'Hospital Universitari Sant Joan de Reus.
Durant tres dies, avui divendres, demà dissabte i el pròxim dilluns s'han cridat 6.000 persones d'edats compreses entre els 20 i els 50 anys dels barris la Sardana, Pastoreta i Monestirs per tal que es realitzin les PCR per detectar positius asimptomàtics.
Vergés ha afirmat que " no només volem parlar de cribratges, sinó també d'acció comunitària, anant de la mà de l'Ajuntament de Reus amb la col·laboració dels agents cívics, protecció civil, guàrdia urbana i amb l'activació conjuntament amb Salut de la Creu Roja".
La consellera de Salut ha anunciat que el Procicat ha aprovat mesures específiques per a la ciutat de Reus que tenen un punt més d'exigència que en altres ciutat perquè "ens trobem en unes dates claus, tenim 15 dies per aconseguir baixar les taxes d'incidència i la taxa de reproducció per poder entrar en un període de retorn, a la feina, a les escoles en les millors condicions possibles no només a Reus, sinó a tot el país.
Vergés ha afirmat que des de Salut "farem tot per arribar en les millors condicions possibles en col·laboració amb la ciutadania i amb la ciutat de Reus".
Mesures específiques per a la ciutat de Reus
Les mesures proposades són demanar a la ciutadania de Reus que es quedi a casa tant com pugui i reduir al màxim l'activitat social que sigui prescindible.
Es prohibeixen les trobades i reunions de més de deu persones tant en l'àmbit privat com el públic.
Reduir un 33% els aforaments en les cerimònies i serveis religiosos i també, pel que fa als establiments d'hosteleria eliminar els consums en barra, sempre s'han de realitzar a la taula i limitar els aforaments tant a l'interior com a l'exterior un 50%.
Vergés ha assenyalat que amb aquesta mesura fem "una limitació dels aforament amb l'objectiu no de limitar l'aforament sinó del fet de no anar als restaurants, als bars i les terrasses si no és estrictament necessari".
A més els establiments de Reus hauran d'informar de l'aforament permès per tal de facilitar la tasca d'inspecció de l'Ajuntament, així com per informar a les persones que hi accedeixin que es troben en un lloc segur.
Les activitats culturals i esportives també es limiten a un 50 per cent de l'aforament sempre seguint els plans treballats en l'àmbit del Procicat.
Què heu de fer en cas d'onada de calor?
Quan fa calor, el cos perd líquid en forma de suor; per això és important beure molta aigua, sobretot els infants i les persones grans.
És recomanable avançar-se a la set en tot moment i proporcionar aigua a l'organisme abans que la demani.
Els nadons i infants petits, la gent gran i les persones amb malalties cròniques són prioritaris.
Si coneixeu gent gran o malalta que viu sola:
Els símptomes més freqüents d'un cop de calor inclouen, entre d'altres, un augment de la temperatura corporal superior a 40 o C, mal de cap, nàusees i vòmits, pell envermellida, calenta i no suada, respiració i freqüència cardíaca accelerades, i alteracions de l'estat mental o el comportament, com ara confusió, irritabilitat o deliri
Davant d'aquests símptomes, traslladeu la persona a un lloc més fresc, doneu-li aigua, mulleu-la, venteu-la i aviseu urgentment els serveis d'emergències (112).
Altres trastorns derivats de la calor excessiva són:
La termoregulació o capacitat de mantenir la temperatura corporal dins d'uns límits és una de les funcions corporals imprescindibles per a la vida.
La temperatura interna del cos considerada normal oscil·la entre els 36,1o i els 37,2o.
Per mantenir constant aquesta temperatura, l'organisme disposa d'alguns mecanismes per equilibrar els guanys de calor, principalment originats per l'activitat muscular, i les pèrdues, com ara l'evaporació de la suor, la respiració o la circulació de la sang.
Ara bé, en condicions de calor extrema o davant la realització d'activitats físiques intenses en ambients calorosos, aquest equilibri es pot trencar: els guanys superen a les pèrdues, de manera que la calor s'acumula en l'organisme i la temperatura tendeix a elevar-se de forma contínua.
Les convulsions febrils són contraccions intenses i involuntàries dels músculs que pateixen alguns infants per un augment brusc de la temperatura corporal.
Es manifesten amb certa freqüència entre els sis mesos i els cinc anys i, tot i que d'entrada poden ser alarmants, no acostumen a causar cap dany ni són sinònim d' epilèpsia.
Malgrat això, després d'un episodi cal portar l'infant al metge perquè en faci una valoració.
Habitualment apareixen durant el primer dia de febre, duren pocs minuts i poden anar acompanyades d'una pèrdua de consciència.
Mentre es produeixen convé seguir algunes recomanacions per actuar correctament, com ara col·locar l'infant estirat de costat i retirar objectes per evitar que es colpegi.
En quins casos cal portar l'infant a urgències?
Les convulsions febrils no requereixen un tractament específic més enllà del que se segueix per a la febre i per a la infecció que pot causar-la.
Les convulsions febrils poden ser:
Les convulsions febrils són respostes del cervell a la febre, generalment per damunt dels 38°C. En la majoria de casos, l'augment brusc de la temperatura corporal és conseqüència d'infeccions, sobretot víriques, com ara la grip o la varicel·la.
Gairebé una tercera part dels infants que han patit convulsions febrils en tornen a tenir per una infecció posterior.
El risc augmenta en cas que el primer episodi es produeixi a una edat primerenca o per febre no elevada, i si hi ha antecedents familiars.
Quan les convulsions acaben l'infant tendeix a adormir-se.
Després d'un episodi de convulsions febrils cal portar l'infant al metge perquè identifiqui la causa de la febre.
Per fer-ho pot necessitar anàlisis de sang i d'orina.
En cas que les convulsions febrils siguin complexes, les proves diagnòstiques poden incloure:
Davant d'un infant amb convulsions febrils cal seguir algunes recomanacions:
En cas de convulsions febrils complexes, el pediatre pot recomanar l'administració de diazepam per via rectal.
En general, el tractament de la febre en infants que han patit convulsions febrils ha de ser el mateix que el de la resta.
A les darreres setmanes s'han detectat, confirmat i notificat diversos brots de coronavirus SARS-CoV-2 en alguns municipis o territoris de Catalunya.
Un percentatge important dels casos s'han trobat a partir de la cerca activa dels brots actius i corresponents a persones asimptomàtiques.
Tot i que les dades de gran part del territori mostren una situació de control epidemiològic respecte a la infecció per COVID-19, tenint en compte la mobilitat interna laboral i social dels habitants, i amb l'objectiu de minimitzar el risc d'infecció en els grups de població més vulnerables, es considera necessari aplicar mesures especials de protecció a determinats centres socials.
Els àmbits territorials d'aplicació d'aquestes instruccions són les comarques del Montsià, Baix Ebre i Ribera d'Ebre, així com els municipis de Ripollet, Terrassa i Sabadell.
Queda a consideració de la direcció de cada centre, la possibilitat de permetre sortides de curta durada en casos excepcionals, acompanyats de cuidadors i personal dels centres residencials.
Aquestes sortides, acordades amb els familiars, requeriran de la signatura d'un document de declaració responsable del resident o del familiar que se'n faci càrrec.
Aquestes persones seran informades de les mesures de protecció que han de seguir durant aquest període, amb l'objectiu de protegir a la persona resident.
Aquestes mesures es podran adaptar, segons la situació i les característiques de cada residència, en funció de les indicacions de l'autoritat sanitària.
El consentiment informat és la conformitat lliure, voluntària i conscient d'un pacient, manifestada en ple ús de les seves facultats i després de rebre la informació adequada, perquè tingui lloc una actuació que afecta la seva salut.
El consentiment informat es dona verbalment per regla general.
Aquest consentiment s'ha de donar per escrit en els casos d'intervencions quirúrgiques, procediments diagnòstics invasius i, en general, quan es duen a terme procediments que comporten riscos i inconvenients notoris i previsibles, susceptibles de repercutir en la salut del pacient.
El document de consentiment informat acredita l'autorització del pacient amb coneixement dels riscos o conseqüències de l'acte mèdic, així com el compliment de l'obligació d'informar i de no tractar cap pacient sense la seva autorització prèvia, excepte quan hi hagi un risc greu per a la salut pública i una situació d'urgència greu que no permeti retards.
El metge o metgessa responsable del pacient és qui l'ha d'informar.
Tanmateix, quan el pacient manifesta expressament que no vol ser informat caldrà respectar la seva voluntat i fer-ho constar documentalment.
La informació lliurada al pacient ha de garantir que aquest comprèn i accepta el procediment mèdic i els seus riscos potencials amb antelació suficient.
La persona titular de la informació és el mateix pacient.
Ara bé, hi ha casos en què també s'informarà les persones que hi estan vinculades, per raons familiars o de fet, en la mesura que el pacient ho permeti de manera expressa o tàcita.
El pacient és qui dona el consentiment, però l'hauran de donar els seus representants, familiars o persones vinculades:
El document de consentiment informat ha de contenir informació suficient sobre el procediment de què es tracta i sobre els seus riscos.
Ha d'estar redactat amb un llenguatge com més clar millor.
Hauria d'afavorir la comprensió del procediment proposat, dir en què consisteix, les alternatives possibles, l'oportunitat i els resultats esperats (amb beneficis, seqüeles i riscos), per tal d'arribar a una decisió, ja sigui de tria, d'acceptació o de rebuig.
El document del consentiment ha de contenir com a mínim informació sobre la naturalesa i la finalitat de l'actuació mèdica que es proposa, els riscos i les conseqüències:
Avui s'ha posat en marxa a Sabadell i Ripollet tres àrees sanitàries mòbils per a la recollida de mostres per fer PCR i realitzar un cribratge en zones concretes d'aquestes dues ciutats.
A través d'aquests espais, que han estat muntats aquest mati pel Servei d'Emergències Mèdiques (SEM), es realitzarà durant tres dies una recollida de mostres a pacients asimptomàtics amb la idea de trobar els portadors i poder tallar la cadena de transmissió.
Fins al migdia, a Sabadell s'han realitzat 320 proves (180, a l'espai de la plaça Picasso, i 140 al de la plaça Termes).
A Ripollet, s'han fet 384 proves, tant a través de l'espai sanitari mòbil instal·lat avui com amb l'estratègia porta a porta que es va començar ahir.
La, directora d'Atenció Primària de la Metropolitana Nord de l'Institut Català de la Salut (ICS), Núria Prat, ha destacat la col·laboració de tots els agents implicats, des dels Ajuntaments de Sabadell i Ripollet fins a Salut Pública, el SEM o Creu Roja, per tirar endavant aquesta estratègia que ha de permetre localitzar de forma més efectiva els focus de transmissió i taller les cadenes de transmissió.
Prat ha explicat que a través d'aquesta actuació es vol "trobar aquells pacients que són portadors asimptomàtics i, que per tant, no consultarien a un centre de salut per la seva clínica i, així, poder controlar els focus que tenim en aquestes zones".
Demà s'instal·laran noves àrees sanitàries mòbils per a la recollida de mostres per fer PCR a la ciutat de Terrassa.
El Departament de Salut calcula que amb aquests dispositius es podran realitzar a les tres localitats unes 9.000 proves PCR.
Salut activa a Terrassa el cribratge massiu per detectar nous contagis de COVID
Avui s'han posat en marxa a Terrassa dues àrees sanitàries mòbils per a la recollida de mostres per fer PCR i poder fer un cribratge intensiu en les zones relacionades amb les àrees bàsiques de salut del CAP Terrassa Nord i del CAP Rambla.
Mitjançant aquests dispositius, que ha muntat el Servei d'Emergències Mèdiques (SEM), es portarà a terme durant dos dies una recollida de mostres a pacients asimptomàtics amb la idea de trobar els portadors i poder tallar la cadena de transmissió de la COVID-19.
El delegat del Govern a Barcelona, Juli Fernàndez, ha destacat la importància de la "participació activa de la població en aquestes proves massives per protegir la comunitat".
I ha confirmat que, des del Govern "aquests dies seguirem amb l'estratègia de trobar positius, posant els recursos necessaris per frenar la transmissió".
Una transmissió s'està observant que darrerament es dona principalment entre la població de 15 a 44 anys.
Per la seva part, l'alcalde de Terrassa, Jordi Ballart, també ha volgut fer una crida a la participació ciutadana.
I ha demanat a la població terrassenca "que acudeixi de manera responsable a aquestes àrees assistencials mòbils, preferiblement aquelles persones asimptomàtiques –que poden contagiar i no saben que ho estan fent–, per aturar entre tots i totes la propagació del virus i la tendència creixent de contagi a la ciutat i a la comarca".
Des de la Regió Sanitària Metropolitana Nord del Servei Català de la Salut, la gerent Anna Aran ha explicat que es tracta d'una intervenció comunitària que persegueix "sensibilitzar a la ciutadania de les mesures de prevenció i per això necessitem la col·laboració de totes les intuïcions que hi ha als municipis".
I ha recordat que "un cop detectats els casos positius i contactes estrets, i encara que el PCR sigui negativa, s'ha de mantenir l'aïllament i quarantena 14 dies".
Fins a les 12 del migdia, a Terrassa s'han fet entre tots dos dispositius, al voltant de 265 proves.
Pel que fa a Sabadell, fins ahir s'havien fet 798 proves (437, a l'espai de la plaça Picasso, i 361 al de la plaça Termes).
I a Ripollet, ahir ja es van comptabilitzar 665 proves, tant a través de l'espai sanitari mòbil instal·lat des d'ahir dijous (530) com amb l'estratègia porta a porta (135) que es va començar dimecres a la tarda.
Des del dimecres s'ha anat implementant la recollida massiva de mostres per fer PCR als municipis vallesans de Ripollet, Sabadell i Terrassa.
El Departament de Salut calcula que amb aquests dispositius –àrees sanitàries mòbils i l'estratègia porta a porta en alguna casos–, es podran fer a les tres localitats unes 9.000 proves PCR.
Aquesta intervenció és possible gràcies al lideratge de l'atenció primària i vigilància epidemiològica amb la col·laboració dels professionals dels hospitals, del SEM i el suport dels ajuntaments.
El Departament de Salut ha desplegat dos cribratges amb proves PCR als barris de Ca n'Anglada i Can Palet de Terrassa per detectar persones asimptomàtiques infectades pel virus de la COVID-19.
L'estudi es realitzarà fins al dilluns 31 d'agost i, a diferència dels realitzats en altres municipis, es dirigeix a una població diana molt específica, de vora 4.500 persones.
Per aconseguir-ho, des de Salut s'envia un SMS a tots els usuaris per tal que es facin la prova, on se'ls informa del dia que poden anar.
La ciutadania que ha rebut el missatge pot anar a fer-se la PCR dins l'horari previst.
Tot i això, aquells veïns que no han rebut el SMS també estan convidats a fer-se la prova.
En aquests casos, podran traslladar-se al seu centre d'atenció primària (CAP) de referència segons el dia que toqui al seu carrer.
A diferència d'altres cribratges, les PCR es realitzaran en els CAP del barri i no hi ha límit d'edat.
"La intenció és fer aquest tipus d'accions cada vegada que observem un focus molt concret", detalla Cati Serra, directora executiva del Vallès Occidental Oest.
Serra també recalca que el cribratge està enfocat a uns "carrers específics" on s'ha observat que hi ha més transmissió comunitària.
Segons explica la directora, s'han determinat aquestes zones tan concretes gràcies a "una anàlisi que hem fet de la concentració de casos dels ambulatoris CAP Terrassa Nord, CAP Terrassa Est i CAP Sud".
Les proves del barri de Ca n'Anglada es faran al CAP Sant Llàtzer de 8h. a 20h. els dies laborables i al CAP Terrassa Nord durant el cap de setmana de 9h. a 17h.
Pel que fa al barri de Can Palet, la recollida de les PCR es realitzarà durant aquesta setmana al CAP Sud de 9h. a 14h i de 15:30h. a 19h.
"Hem decidit enviar SMS a la població per a gestionar l'afluència i evitar que anés tothom en el mateix moment", específica Serra.
Aquesta estratègia s'està duent a terme gràcies a la coordinació del Servei Català de la Salut, el Servei de Vigilància Epidemiològica, el Consorci Sanitari de Terrassa, la Mútua de Terrassa i l'Ajuntament de Terrassa.
La directora emfatitza sobre aquesta col·laboració i concreta que "evidentment tot dependrà de la participació de la ciutadania.
Per això comptem amb agents cívics i mediadors que ens proporciona l'ajuntament a través dels seus serveis socials".
Els principals contaminants de l'aire són les partícules en suspensió (PM), els òxids de nitrogen (NOx) i l'ozó troposfèric (O 3 ).
Aquests contaminants, depenent de la seva concentració en l'aire i els factors de risc d'exposició de les persones, poden tenir efectes perjudicials per a la salut a curt o a llarg termini.
Així, s'ha comprovat que la contaminació de l'aire incrementa els riscos de malalties respiratòries i cardiovasculars i de càncer de pulmó en la població.
Conegueu-ne les característiques i com afecten la salut.
L'aigua és imprescindible per a la vida.
Beure aigua possibilita una bona hidratació corporal i permet que tots els processos del nostre organisme funcionin adequadament.
Això és especialment important en algunes situacions i edats.
El consum d'aigua, a diferència dels altres aliments o begudes, no està sotmès a una estricta moderació.
Cal beure'n sovint, sempre segons les necessitats individuals i en qualsevol moment del dia, tant abans, com durant o després dels àpats.
L'aigua no aporta calories i, per tant, no pot engreixar.
És recomanable avançar-se a la set en tot moment, i proporcionar aigua a l'organisme abans que la demani.
La hidratació pot completar-se amb altres begudes (sucs, refrescants o granissats) de manera ocasional, sempre que es prenguin amb moderació i no per substituir l'aigua.
Cal tenir en compte que la major part de les begudes refrescants tenen un nivell elevat de sucres.
Una opció és triar les versions sense sucres, endolcides amb edulcorants no energètics.
La insuficiència renal es produeix quan els ronyons no realitzen bé les seves funcions, fet que provoca l'acumulació al cos d'aigua i de substàncies de rebuig.
Els ronyons, que es troben en la part superior i posterior de l'abdomen, reben sang de les artèries renals, la netegen, filtrant-ne l'excés d'aigua, els minerals i les substàncies de rebuig, i la retornen a través de les venes renals.
Per eliminar aquests residus i controlar la quantitat de fluid de l'organisme fabriquen l'orina.
També ajuden a mantenir l'equilibri a la sang de determinades substàncies necessàries, com minerals (sodi, potassi, clor, calci, magnesi) i vitamines, i contribueixen a controlar la pressió arterial.
A més, s'encarreguen de produir eritropoetina, una hormona necessària per a la formació dels glòbuls vermells.
Segons el registre de malalts renals de Catalunya (RMRC), hi ha 8.000 malalts renals, i prop del 45% reben tractament d'hemodiàlisi.
La mitjana d'edat d'aquests pacients se situa als 63 anys.
Si algun dia patiu una malaltia incurable i discapacitant, com podeu assegurar-vos que les cures que rebreu seran les que realment voleu?
La declaració de voluntats anticipades és un document en el qual podeu explicar per endavant quin tractament mèdic voleu rebre.
El podeu redactar fins i tot quan no patiu cap malaltia.
Les voluntats anticipades són unes instruccions que una persona major d'edat, amb capacitat suficient i de manera lliure, adreça al seu metge o metgessa responsable, per tal que les tingui en compte quan la persona es trobi en una situació en què les circumstàncies que concorrin no li permetin d'expressar personalment la seva voluntat.
Són una forma d'expressió de l'autonomia de les persones a l'hora de decidir en relació amb la seva pròpia salut, la qual cosa constitueix un dret avalat èticament i legalment.
L'objectiu del document de voluntat anticipades (DVA) és mantenir el respecte a les decisions personals dels pacients i augmentar la seguretat dels professionals a l'hora de respectar-les.
El suport dels professionals en l'elaboració del document de voluntats anticipades millora la pràctica clínica i reforça la relació assistencial.
Les instal·lacions domèstiques de combustió de biomassa són susceptibles de generar alguns contaminants que, en funció de la seva concentració en l'aire, poden tenir efectes perjudicials sobre la salut.
És per això, que cal tenir en compte una sèrie de recomanacions i bones pràctiques a l'hora d'utilitzar aquestes instal·lacions i d'emmagatzemar determinats tipus de biomassa com els pèl·lets.
Recomanacions per a l'ús de les instal·lacions domèstiques de biomassa
Els llindars d'informació i d'alerta per al NO 2, PM10 i ozó troposfèric a partir dels quals es recomanen mesures addicionals són:
PM10: 50 μg/m 3 (valor límit diari)
Ozó: 180 μg/m 3 (valor mitjà horari)
PM10: 80 μg/m 3 (valor límit diari)
Ozó: 240 μg/m 3 (valor mitjà horari)
En les situacions d'alts nivells de PM10 o del NO 2, el Departament de Territori i Sostenibilitat activa avisos preventius o declaracions d' episodis ambientals en funció de les concentracions detectades.
Així mateix davant concentracions elevades d'ozó troposfèric s'activen avisos de superacions dels llindars d'informació o d'alerta per aquest contaminant.
Les recomanacions per reduir l'exposició als contaminants quan s'assoleixen els nivells d'informació i d'alerta varien en funció de la vulnerabilitat de les persones.
Si teniu qualsevol dubte, adreceu-vos al 061 CatSalut Respon, el servei d'informació permanent de salut.